@ Zandra: Daar is niks sterkers wat mens vir so groot skrywersgees kan doen nie! Skryf vir en oor hom ‘n goeie gedig. En die manier waarop jy die titels van sy bundels in jou slotstrofe vervleg, is baie besonder Zandra. My gedig vir hom is al lankal geskryf, maar nog onder embargo. Ek kan dit nog vir ‘n rukkie as ‘n geheim koester.
Hierdie uitgawe van Versindaba bevat so veel om aan te herkou, maar jou gedig as boom vir die digter wat oor hom sy takke sprei en hom tot rus lok in die skadu, maar ook die voedsel – miskien soetigheid van ‘n likeur of konfyt, ‘n troos bied vir die lang pad, het my as iets so besinnend getref. Ook die vernuf van wat carina noem ~ amper asof dit ook vir die laaste reis ‘n koepel vorm waarvan hy sou hou; so ‘n afeindiging. Baie dankie.